Skip skeur in twee aan Japanse kus | Maroela Media
Skip skeur in twee aan Japanse kus
Die Panama-skip Crimson Polaris het skipbreuk gely in Hachinoge, Aomori in Japan – foto van Jiji Press van Japan se Tweede Streekskuswag-hoofkantoor (12 Augustus 2021) (Foto: Handout/various sources/AFP)
'n Vragskip het skipbreuk gely en in twee geskeur in die noorde van Japan, het die kuswag Donderdag gesê.
Bemanningslede van die Panama-vaartuig is na veiligheid geneem. Lugfoto's wys hoe die Crimson Polaris in twee geskeur het.
'n Brandstoflek uit die skip het sowat 24 km ver versprei, het 'n woordvoerder van die kuswag aan AFP gesê, maar die omvang van die omgewingskade is nog nie bekend nie.
"Crimson Polaris het in Hachinohe-hawe in Aomori skipbreuk gely," het die woordvoerder op voorwaarde van anonimiteit gesê. "Al 21 bemanningslede – van China en die Filippyne, is veilig."
Drie patrolliebote en drie vliegtuie is Woensdag na die toneel ontbied.
Owerhede probeer om die olielek te beperk, maar kon nog nie 'n olieheining om die boot oprig nie. Die patrolliebote sal deurnag op die toneel bly.
Geen ander vaartuig was in die voorval betrokke nie.
Inenting: Duisende het dalk net soutoplossing in Duitsland gekry
QAnon-pa het kinders glo vermoor oor 'slang-DNS'
Nou sit ek so by myself en dink: hoe ly 'n skip skipbreuk terwyl hy in 'n hawe is?
Sjoe..!! Hièrdie geval was nie skipbreuk maar skipbreek!!
Ek kyk daagliks na skepe en die duisende tonne wat vragskepe dra. Dit is masiewe kragtige kolosse. Maar die krag van die natuur breek dit soos 'n vuurhoutjie. Dan besef ons opnuut hoe klein die mens is. En sien weer 'n voorbeeld van die krag in God se skepping.